इसके पहले कि मिस मुझे टोकतीं वहां बैठी एक वरिष्ठ शिक्षिका ने मिस जोजेफ को लताड़ दिया, ''तुम्हें पढ़ाते छ: महीने हो गये हैं मिस जोजेफ। तुम अपनी छात्रााओं को एक सादा वाक्य बनाना भी नहीं सिखा पायी। मुझे तुम्हारी शिकायत करनी पड़ेगी।'' मिस जोजेफ का रंग उड़ गया। उस दिन से छ: दिन के अंदर उन्होंने मुझे अंग्रेजी के कई वाक्य रटा दिये और एक दिन मेरे ज्ञान का प्रदर्शन भी रख दिया। मैंने भी इतनी मेहनत की कि हर विषय में अव्वल आकर छठी से सीधी आठवीं में पहुंच गयी। डबल प्रमोशन।